સારાંશ માટે દસ્તાવેજ: આ ઘટનામાં 18 લોકોનાં મૃત્યુ થયાં હોવાનું સ્મીમેર હૉસ્પિટલના CMO જયેશ પટેલે બીબીસી ગુજરાતી સાથેની વાતચીતમાં જણાવ્યું હતું.

જયેશ પટેલે જણાવ્યું હતું કે આગમાં દાઝી જવાથી 16નાં મૃત્યુ થયાં છે, જ્યારે 2નાં મૃત્યુ ઇમારત પરથી કૂદીને પડવાથી થયાં હતાં. મૃતકો પૈકી 3 પુરુષ અને 15 મહિલાઓ હોવાનું જાણવા મળે છે. આગમાં દાઝેલા લોકોને અને મૃતકોને સુરત મહાનગરપાલિકા સંચાલિત સ્મીમેર હૉસ્પિટલમાં લાવવામાં આવ્યા છે. 

આ સિવાય પી. પી. સવાણી તથા સ્પાર્કલ અને કિરણ હૉસ્પિટલ્સમાં દાખલ કરવામાં આવ્યા છે. 

મળતી માહિતી પ્રમાણે, સુરતના કલેક્ટર ધવલ પટેલ પણ હૉસ્પિટલે પહોંચ્યા છે. આગ પર હાલમાં કાબૂ મેળવી લેવાયો છે. 

સુરતનાં સાંસદ દર્શનાબહેન જરદોશે જણાવ્યું, "હું, મેયર, કમિશનર તથા તંત્રના અન્ય જવાબદાર અધિકારીઓ તથા લોકપ્રતિનિધિઓ ઘટનાસ્થળે છીએ અને તંત્ર દ્વારા રાહત અને બચાવ માટે શક્ય તમામ પ્રયાસ હાથ ધરવામાં આવશે." 

સ્પાર્કલ હૉસ્પિટલનાં અધિકારી વિશ્વા દવેએ બીબીસી ગુજરાતી સાથેની વાતચીતમાં જણાવ્યું હતું કે સ્પાર્કલ હૉસ્પિટલમાં આઠ પીડિતોને લવાયા હતા, જેમાંથી ત્રણનાં મૃત્યુ થયાં છે. 

સુરતના ચીફ ફાયર ઑફિસર બસંત પરીકે બીબીસી ગુજરાતી સાથે વાત કરતા જણાવ્યું હતું કે આગ લાગી ત્યાં ગેરકાયેદસર ક્લાસ ચાલતા હતા.

તેમણે એવું પણ જણાવ્યું હતું કે ત્યાં ફાયરસેફ્ટીનાં કોઈ જ સાધનો ન હોવાથી આ ઘટના સર્જાઈ છે. 

વડા પ્રધાન નરેન્દ્ર મોદીએ આ અંગે ટ્વીટ કરીને વેદના પ્રગટ કરી છે. તેમણે ગુજરાત સરકાર અને સ્થાનિક તંત્રને કામગીરીમાં મદદ કરવા કહ્યું હતું. 

ગુજરાતના મુખ્ય મંત્રી વિજય રૂપાણીએ ઘટનાની તપાસ કરવાના આદેશ આપ્યા હતા. 

મુખ્ય મંત્રીએ મૃતક વિદ્યાર્થીઓના પરિવારજનોને 4 લાખ રૂપિયાની સહાય કરવાની જાહેરાત કરી હતી. 

ભાજપના અધ્યક્ષ અમિત શાહે ઘટના અંગે ખેદ વ્યક્ત કર્યો છે અને મૃતકોને અંજલિ અર્પી. 

આ ઉપરાંત ટ્વીટ દ્વારા અમિત શાહે સુરત ભાજપના કાર્યકર્તાઓને પીડિતોની મદદ કરવા અપીલ પણ કરી.

ઘટના અંગે કૉંગ્રેસના પાટીદાર નેતા હાર્દિક પટેલે પણ ટ્વીટ કરીને દુઃખ વ્યક્ત કર્યું.

હાર્દિક પટેલે અન્ય એક ટ્વીટમાં સુરતના કૉંગ્રેસના કાર્યકરો તથા સામાજિક સંગઠનના લોકોને ઘાયલ તથા તેમના પરિવારજનોની મદદ કરવા અપીલ કરી. 

ઘટના અંગે રાજસ્થાનના મુખ્ય મંત્રી અશોક ગેહલોત પણ ટ્વીટ કરીને સંવેદના વ્યક્ત કરી.

'છોકરીઓ કૂદી રહી હતી'

ઘટનાને નજરે જોનારા વિજય મંગુકિયા બીબીસી ગુજરાતી સાથેની વાતચીતમાં જણાવે છે...\nદસ્તાવેજની સમાન ભાષામાં સારાંશ:
સુરતના તક્ષશિલા કૉમ્પ્લેક્સમાં ભીષણ આગ ફાટી નીકળી, જેમાં 18 લોકોનાં મૃત્યુ થયાં છે. આગને ઓલવવા માટે ફાયરબ્રિગેડના 18થી 19  બંબા કામે લાગ્યા હતા.